jkorsvik/nowiki_second_scrape_merged huggingface dataset:
John G. Bernander

John Gordon Bernander (født 22. september 1957 i New York i USA) en norsk næringslivsleder, forretningsadvokat og tidligere politiker for Høyre. Han var kringkastningssjef i NRK 2001–2007 og administrerende direktør i Næringslivets Hovedorganisasjon (NHO) 2009–2012, og har arbeidet innen finans, industri og skipsfart.


== Liv og virke ==
John G. Bernander ble født i New York og vokste opp i Brooklyn og Kristiansand. Foreldrene var motelleierne Harry Bernander (1927–2011) og Ingrid Synnøve Kjevik (1931–2012). Han er oppkalt etter tegneseriehelten «Lyn Gordon», og hadde amerikansk statsborgerskap frem til tenårene. Familienavnet Bernander er opprinnelig svensk.
Han gikk handelsgymnas i Kristiansand og Sjøkrigsskolen i Bergen før han studerte jus ved Universitetet i Oslo. Han tok juridisk embedseksamen i 1982 med angloamerikansk avtalerett som spesialfelt. Han var advokatfullmektig hos Olav Bryge i Kristiansand 1982–1985, konsernadvokat i Sørlandsbanken 1986–1988 og konsernadvokat i Johan G. Olsen Industrier 1988–1989.
Han meldte seg inn i Unge Høyre mens han gikk handelsgymnas i 1974. Han var formann i Kristiansand Unge Høyre 1974–1975, medlem av Kristiansand bystyre 1980–1989 og medlem av formannskapet 1980–1985. Bernander var personlig sekretær for statsrådene Jan P. Syse og Petter Thomassen i Industridepartementet 1985–1986.
Han var formann i Vest-Agder Høyre 1988–1989, men var kandidat til vervet allerede i 1986. Foran stortingsvalget 1989 utfordret Bernander og Bjørn Stordrange de sittende stortingsrepresentantene Tore Austad og Ole Frithjof Klemsdal i Høyres nominasjon, og vant med stor margin. På Stortinget var Bernander medlem av både Stortingets kommunal- og miljøvernkomité og Stortingets kontrollkomité hele perioden 1989–1993. Fra august til november 1990 var han statssekretær under statsråd Petter Thomassen i Næringsdepartementet, og Kirsten Huser Leschbrandt møtte i hans sted på Stortinget. 
Bernander var nestleder i Høyre under Kaci Kullmann Five 1991–1994. Allerede i 1991 ble han nevnt som en mulig partileder av sentrale tillitsvalgte. Av familiære hensyn tok han imidlertid ikke gjenvalg til Stortinget i 1993 eller til partiledelsen i 1994.Etter tiden på Stortinget var han viseadministrerende direktør og så administrerende direktør i sjøforsikringsselskapet Assuranceforeningen Gard i Arendal. Bernander var kringkastingssjef i NRK 2001–2007. I 2006 gav han beskjed til NRKs styre om at han ikke ville søke om en ny åremålsperiode som kringkastingssjef. Han gikk deretter til Mosvold Shipping Group. Fra 2009 til 2012 var han administrerende direktør i NHO. I 2012 gikk han inn som rådgiver, styremedlem og investor i Viking Heat Engines, som utvikler en maskin for småskala elektrisitetsproduksjon. Han er siden januar 2015 styreleder i Talent Norge.
John G. Bernander er frimurer i St. Johanneslogen Orion til de to Floder med graden VII.


== Referanser ==


== Eksterne lenker ==
(en) John G. Bernander – kategori av bilder, video eller lyd på Commons 
(en) John G. Bernander på Internet Movie Database 
(no) John G. Bernander hos Stortinget 
(no) John G. Bernander hos Norsk senter for forskningsdata
Roma-traktaten

Roma-traktaten om opprettelse av Det europeiske økonomiske fellesskap (EEC/EØF), ble inngått 25. mars 1957 mellom Belgia, Nederland, Luxembourg, Frankrike, Italia og Vest-Tyskland, og trådte i kraft 1. januar 1958. 
Ved Lisboa-traktaten i 2009 ble den omdøpt til Traktaten om Den europeiske unions virkemåte. Den utgjør sammen med Traktaten om Den europeiske union, som er den konsoliderte utgave av Maastricht-traktaten fra 1992, de grunnleggende rettsregler for samarbeidet om Den europeiske union.


== Beskrivelse ==
Initiativtagere var ledende personer i Det europeiske kull- og stålfellesskap (EKSF) som ønsket en omfattende integrering av medlemslandenes økonomi (fellesmarkedet). Det gryende europeiske samarbeid var dermed blitt fordypet på en rekke områder, og ved Messinakonferensen 1955 ble den belgiske minister Paul-Henri Spaak utsett til leder av en forberedende komité som skulle utarbeide en rapport om hvordan man kunne etablere et indre europeisk marked.  
Forslaget hadde to hovedelementer: 

opprettelse av et felles marked
opprettelse av et atomenergifellesskap.Fellesmarkedet ble innarbeidet Traktaten la grunnlaget for Det europeiske økonomiske fellesskap (EEC), som utviklet seg til dagens europeiske union. 
Traktaten slår fast de grunnleggende prinsipper innen EU, blant annet prinsippet om de fire friheter, og gir hjemmel for EUs organer.


=== De fire friheter ===
De fire friheter er en alminnelig betegnelse for EUs mål om fri flyt av personer, varer, tjenester og kapital i det indre markedet.
Roma-traktaten hadde tre hovedmål: 

Landene skulle ha en felles jordbrukspolitikk. De forpliktet seg til å la matvarer passere friere over landegrensene.
Landene måtte gi opp deler av sin egen selvstendighet.
Landene måtte bygge ned tollmurene, slik at varene ble billigere.Roma-traktaten er blitt endret seks ganger, gjennom Brussel-traktaten (1965), Enhetsakten (1986), Maastricht-traktaten (1993), Amsterdamtraktaten (1999), Nice-traktaten (2003) og Lisboa-traktaten (2007).


=== Den «andre» Roma-traktaten ===
I norsk samfunnsdebatt og -litteratur brukes begrepet Roma-traktaten ofte bare om EEC-traktaten. Samme dag ble også den mindre kjente Euratom-traktaten undertegnet.


=== Undertegnere ===
Traktatene ble signert av:

Paul-Henri Spaak og Jean Charles Snoy et d'Oppuers for Belgia.
Konrad Adenauer og Walter Hallstein for Tyskland.
Christian Pineau og Maurice Faure for Frankrike.
Antonio Segni og Gaetano Martino for Italia.
Joseph Bech og Lambert Schaus for Luxembourg.
Joseph Luns og J. Linthorst Homan for Nederland.


== Traktatens ratifisering ==


== Den europeiske unions historie ==


== Referanser ==


== Kilder ==
Traktaten om oprettelse af det europæiske fællesskab (Roma-traktaten) i original, dansk versjon (1957).
Traktaten om oprettelse af det europæiske fællesskab, (Roma-traktaten) i konsolidert versjon 29.12.2006 (EU-traktaten side 1-36, EF-traktaten/Romatraktaten side 37-180, deretter bilag og protokoller)
Offisiell traktatsamling, Eurlex.
Med Israel for fred

Med Israel for fred (MIFF) er en norsk interesseorganisasjon som arbeider for å skape større sympati for Israel, jøder og sionismen. 
Organisasjonen presenterer seg selv slik: MIFF samler hele bredden av norske Israel-venner – kristne, jøder og sekulære. Vårt hovedmål er å skape større sympati for Israel og det jødiske folk gjennom saklig og allsidig informasjonarbeid.
MIFF ble startet som en arbeidsgruppe blant norske studenter i Oslo i 1975. Organisasjonen ble formelt stiftet tre år senere, i 1978. Organisasjonen har vokst fra 6 720 medlemmer i 2007 til 10 633 medlemmer i 2017.Styreleder i MIFF er Bengt-Ove Nordgård. Organisasjonen har fire ansatte. Daglig leder og ansvarlig redaktør er Conrad Myrland.
Organisasjonen har tilkjennegitt kritikk mot navngitte journalister for deres dekning av Midtøsten-konflikten.


== Aktiviteter ==
MIFF driver nettstedet miff.no, som hadde 757 000 besøk i 2016. Miff.no blir oppdatert  med nyheter fra Israel og Midtøsten. På nettsiden blir det også publisert faktasjekker på norske medier. og politiske kommentarer om forholdet mellom Israel og Norge I juni 2017 passerte MIFFs Facebook-side 30 000 «likes».
MIFF utgir medlemsavisen Midtøsten i fokus, som er en 24 siders tabloidavis, seks ganger i året. Utgavene tilbake til 1975 er tilgjengelige som PDF-filer.MIFF har 27 lokalforeninger spredd over hele landet. Lokalforeningene arrangerer åpne informasjonsmøter om Israel-relaterte tema. 
I 2016 og 2017 har MIFF arrangert ungdomsturer til Israel.I mai 2015 var MIFF med å stifte European Alliance for Israel, hvor Conrad Myrland er styremedlem.
MIFF er en av organisasjonene som står bak aksjonskomiteen Hjelp Jødene Hjem.
I 2018 hadde MIFF en annonsekampanje imot Operasjon Dagsverk som dette året støttet palestinsk ungdom gjennom KFUK-KFUM Global.MIFF har også medlemmer i Danmark og på Island.


== Kritikk ==
I 2013 reagerte Kunnskapsdepartementet på at organisasjonen publiserte et falskt brev som de hevdet kunnskapsministeren hadde sendt ut til alle ansatte. Organisasjonen beklaget i ettertid at Kunnskapsdepartementets logo var misbrukt og påpekte at brevet var satire.I 2014 fremsatte TV2-reporter Fredrik Græsvik beskyldninger om at MIFF spredde løgner og personhets om journalister, og mente videre at organisasjonen ikke burde slippe til i det offentlige rom. MIFF svarte med å etterlyse konkrete eksempler på dette.


== Styreledere i MIFF ==
1978 — Jan Benjamin Rødner
1984 — Knut M. Hansson
1988 — Søren Kjendlie
1989 — Bjarne Schirmer
1991 — Kåre Kristiansen
1993 — Jan Benjamin Rødner
1996 — Eli Finsveen
1998 — Johann Bjerke
2001 — Gabriel Edland
2008 — Morten Rasmussen
2017 — Bengt-Ove Nordgård


== Referanser ==


== Eksterne lenker ==
(no) Offisielt nettsted 
(en) With Israel for Peace – kategori av bilder, video eller lyd på Commons
Västerbottens län

Västerbottens län er et län i det nordlige Sverige. Det grenser til Västernorrlands län, Jämtlands län og Norrbottens län. Det grenser også til det norske fylket Nordland.
Västerbottens län er det nest største lenet i Sverige, og opptar en åttedel av Sveriges areal. Lenet har nærmere 260 000 innbyggere, hvorav nærmere 80% bor i kystkommunene. Administrativt senter er Umeå.


== Landskap ==
Lenet består av landskapet Västerbotten, den nordøstre delen av landskapet Ångermanland og den søndre delen av landskapet Lappland, samt en liten ubefolket del av nordre Jämtland.


== Administrasjon ==
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.


== Se også ==
Liste over landshøvdinger i Västerbottens län


== Referanser ==


== Eksterne lenker ==
Offisielt nettsted 
(en) Västerbotten County – kategori av bilder, video eller lyd på Commons
Västernorrlands län

Västernorrlands län er et län i det nordlige Sverige. Det grenser til Gävleborgs län, Jämtlands län og Västerbottens län.


== Landskap ==
Västernorrlands län ligger i landskapene Ångermanland og Medelpad


== Administrasjon ==
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten. 


== Se også ==
Liste over landshøvdinger i Västernorrlands län


== Referanser ==


== Kilder ==
Statistiska centralbyrån 31. mars 2009


== Eksterne lenker ==
Offisielt nettsted 
(en) Västernorrland County – kategori av bilder, video eller lyd på Commons
Ode til gleden

Ode til gleden (tysk: An die Freude) er et dikt skrevet i 1785 av den tyske poet og dramatiker Friedrich Schiller. Diktet er særlig kjent for Beethovens tonesetting og bruk i hans 9. symfoni.
Diktet uttrykker Schillers idealistiske syn om menneskehetens forbrødring, og det var en visjon som Beethoven delte.Schiller var en venn av frimureren Christian Gottfried Körner, som mellom 1812 og 1816 ga ut Schillers samlede verker. Körner ba ham skrive en ode som kunne brukes på bygningen til frimurerlogen Zu den drei Schwertern i Dresden og An die Freude ble skrevet sommeren 1785 i Gohlis i nærheten av Leipzig. Oden ble tidlig svært populær, blant annet blant studenter.
Ludwig van Beethoven arbeidet i mange år med sin tonesetting av oden i sin niende symfoni, som omsider ble fullført mot slutten av 1823. Han brukte hele 1. og 2. strofe, samt deler av 2. og 4. 
Diktet er blant annet gjendiktet til norsk av André Bjerke, utgitt i hans Fremmede toner (1947), og av Terje Nordby, innspilt på Tramteatrets plate Pelle Parafins Bøljeband (1984). I sin vise Crescendo I Gågata har Lillebjørn Nilsen lånt Beethovens An die Freude-tema forkledd til vals i 3/4 takt.
Melodien finnes også i Norsk Salmebok 2013, med tekst av Eyvind Skeie, skrevet i 2007. Den norske salmeteksten er en bearbeidet versjon av den engelske tekst av Henry van Dyke, 1907.


== Libretto (Beethovens versjon) ==


== Se også ==
Europahymnen


== Referanser ==
Södra Finlands län

Södra Finlands län (finsk: Etelä-Suomen lääni) er et tidligere len i Finland som bestod i tidsrommet 1997–2009. Administrasjonssetet lå i Tavastehus. Lenet grenset til Västra Finlands län og Östra Finlands län. Dessuten hadde det felles grense med Russland.
Södra Finlands län ble dannet gjennom lensreformen av 1997 ved sammenslåing av Kymmene län, Nylands län og de søndre delene av Tavastehus län. Dessuten ble de tre vestligste kommunene i Sankt Michels län lagt til Södra Finlands län. Ved utgangen av 2009 ble alle len i Finland oppløst og deres ansvarsområder overført til regionforvaltningsverkene og nærings-, trafikk- og miljøsentralene.


== Landskap ==
Södra Finlands län var delt inn i seks landskap:

Egentliga Tavastland
Kymmenedalen
Nyland
Päijänne-Tavastland
Södra Karelen
Östra Nyland


== Kommuner ==
Södra Finlands län var i 2009 delt inn i 71 kommuner (se under).


== Eksterne lenker ==
(en) Southern Finland – kategori av bilder, video eller lyd på Commons
Romano Prodi

Romano Prodi (født 9. august 1939 i Scandiano i Emilia-Romagna i Italia) er en italiensk politiker, som var statsminister i periodene 1996–1998 og igjen 2006–2008. Han var i perioden 1999–2004 president i Europakommisjonen. Prodi tilhører partiet Partito Democratico i sentrum/venstre-alliansen L'Unione.


== Liv og virke ==
Prodi er utdannet jurist fra det katolske universitetet i Milano, og har også studert ved London School of Economics. Han er professor i økonomi og underviste i økonomi og industripolitikk ved Universitetet i Bologna. I 1963 hadde han sitt første politiske verv, da han ble valgt inn i byrådet i Reggio Emilia for kristendemokratene (Democrazia Cristiana).
Prodi var industriminister fra november 1978 til mars 1979 i den fjerde Andreotti-regjeringen. Fra 1982 til 1989 var han leder for Istituto per la Ricostruzione Industriale (IRI), et statlig organ for forvaltning av offentlig eiendom. Denne stillingen påtok han seg igjen i 1993 etter anmodning fra statsminister Carlo Azeglio Ciampi.Prodi hadde sin første statsministerperiode mellom 1996 og 1998. Han var så president for Europakommisjonen fra september 1999 til 2004. 
I 2006 ble han igjen valgt til Italias statsminister med under 25 000 stemmers overvekt. 17. mai 2006 avløste han dermed statsminister Silvio Berlusconi. Manglende støtte fra livstids-senatorene førte til regjeringskrise i februar 2007, og Prodi leverte avskjedssøknad 22. februar. President Giorgio Napolitano aksepterte ikke anmodningen, og regjeringen fikk ny tillit fra senatet 28. februar med 162 mot 157 stemmer. Regjeringskrisen ble endelig avblåst 2. mars da deputertkammeret med 342 mot 253 stemmer godkjente regjeringen. I januar 2008 var det på ny regjeringskrise etter at det lille partiet Popolari UDEUR annonserte at partiet trakk sin støtte til regjeringen. Den 23. januar vant Prodi et tillitsvotum i deputertkammeret. Den 24. januar var det en tilsvarende avstemning i senatet, en avstemning regjeringen tapte. 


== Referanser ==


== Eksterne lenker ==
(it) Offisielt nettsted 
(en) Romano Prodi – kategori av bilder, video eller lyd på Commons 
(en) Romano Prodi – galleri av bilder, video eller lyd på Commons 
(en) Romano Prodi på Internet Movie Database 
(da) Romano Prodi på Filmdatabasen 
(da) Romano Prodi på danskfilmogtv.dk 
Offisiell side for presidenten for EU-kommisjonen (på dansk)
BBC News: Profile: Romano Prodi
Eric Idle

Eric Idle (født 29. mars 1943) er en britisk komiker, kjent som medlem av komikergruppen Monty Python. Dessuten skrev han og fremførte sangen «Always Look On The Bright Side Of Life» (i forbindelse med filmen Profeten Brians liv og historie), og singelen nådde høyt på britiske hitlister. 
Idle har dessuten hatt mindre roller og bidratt med stemmer til animasjonsfilmer og videospill. Han er relativt aktiv på internett da han ofte oppdaterer og vedlikeholder Monty Pythons nettsted PythOnline.com selv.


== Filmografi (utvalg) ==
Monty Python og ridderne av det runde bord – 1975
All You Need Is Cash – 1978
Profeten Brians liv og historie – 1979
Meningen med livet – 1983
Nuns on the Run – 1990
Splitting Heirs – 1993
The Wind in the Willows – 1996


== Referanser ==


== Eksterne lenker ==
(en) Offisielt nettsted 
(en) Eric Idle – kategori av bilder, video eller lyd på Commons 
(en) Eric Idle på Internet Movie Database 
(sv) Eric Idle i Svensk Filmdatabas 
(da) Eric Idle på Filmdatabasen 
(da) Eric Idle på Scope 
(fr) Eric Idle på Allociné 
(en) Eric Idle på AllMovie 
(en) Eric Idle hos Rotten Tomatoes 
(en) Eric Idle hos The Movie Database 
(en) Eric Idle hos Internet Broadway Database 
(en) Eric Idle på Apple Music 
(en) Eric Idle på Discogs 
(en) Eric Idle på MusicBrainz 
(en) Eric Idle på Spotify 
(en) Eric Idle på Songkick 
(en) Eric Idle på Last.fm 
(en) Eric Idle på Genius — sangtekster 
(en) Eric Idle på AllMusic 
Eric Idle på Twitter 
Eric Idle på Reddit
Noord-Holland

Noord-Holland (norsk Nord-Holland, vestfrisisk: Noard-Holland) er en provins i Nederland. Hovedstaden heter Haarlem. Største by er Amsterdam.


== Kommuner ==
Fra 1. januar 2019.

Aalsmeer
Alkmaar
Amstelveen
Amsterdam
Beemster
Bergen
Beverwijk
Blaricum
Bloemendaal
Castricum
Den Helder
Diemen
Drechterland
Edam-Volendam
Enkhuizen
Gooise Meren
Haarlem
Haarlemmermeer
Heemskerk
Heemstede
Heerhugowaard
Heiloo
Hilversum
Hollands Kroon
Hoorn
Huizen
Koggenland
Landsmeer
Langedijk
Laren
Medemblik
Oostzaan
Opmeer
Ouder-Amstel
Purmerend
Schagen
Stede Broec
Texel
Uitgeest
Uithoorn
Velsen
Waterland
Weesp
Wijdemeren
Wormerland
Zaanstad
Zandvoort


== Eksterne lenker ==
(en) Offisielt nettsted 
(en) North Holland – kategori av bilder, video eller lyd på Commons
Laurens Janszoon Coster

Laurens Janszoon Coster ble i Nederland lenge regnet som boktrykkerkunstens oppfinner. Coster skulle ha levd i Haarlem fra rundt 1370 til 1440.
Nyere forskning har ikke funnet noen bevis for at det ble trykket bøker i Nederland før Gutenberg. Det er lite som tyder på at Laurens Janszoon Coster er en historisk person.
Diakritisk tegn

Diakritiske tegn er spesielle merker eller grafiske tegn som er plassert over eller under en bokstav.
På norsk brukes flere diakritiske tegn, blant andre to aksenttegn: Akutt aksent er  blant annet tegnet over bokstaven E i ordet «idé» og grav aksent er tegnet over bl.a. bokstaven O i ordet «òg» (nynorsk for «også»). Et annet diakritisk tegn som brukes på norsk er cirkumfleks som er tegnet over bokstaven O i ordet «fôr».
Bokstaver med diakritiske tegn regnes i norsk ikke som egne bokstaver. Når de sorteres regnes en bokstav med diakritiske tegn likt med bokstaven uten diakritiske tegn. I andre språk enn norsk, derimot, kan bokstaver med diakritiske tegn regnes som egne bokstaver.
Ringen over bokstaven a, å, som i ordet «får» regnes ikke som et diakritisk tegn. Opprinnelsen til ringen er at man skrev en liten a over en vanlig a, og historisk regnes dette som en ligatur.
På svensk regnes bokstavene Ä og Ö som egne bokstaver som sidestilles med de norske bokstavene Æ og Ø.
I motsetning bruker tysk bokstavene Ä, Ö og Ü med «tødler» (over stor eller liten bokstav) som ikke behandles eller sorteres som separate bokstaver, selv om de har egne navn (basert på vokallyden de representerer).
Opprinnelsen til «tødlene» over Ä, Ö og Ü er en liten gotisk e som ble skrevet over bokstavene. På tysk brukes noen ganger en liten e etter vokalen som substitutt hvis spesialtegnene ikke er (lett) tilgjengelige på tastatur. Hele fenomenet (at en A kan bli til en Ä, f.eks. «Hand» blir i flertall «Hände», eventuelt «Haende») heter på tysk Umlaut (norsk: omlyd) som har blitt til det engelske ordet for (eller navnet på) selve tødlene.
I norsk folkeregister er ikke alle typer diakritiske tegn over bokstaver tillatt. Blant annet kan dette gjøre det utfordrende for personer av utenlandsk opprinnelse å registrere seg som statsborger i Norge. De eneste bokstavene med diakritiske tegn som er tillatt i Norge er Ä, Á, É, È, Ô, Ö og Ü.


== Se også ==
Akutt aksent
Cedille
Cirkumfleks
Gravis
Tøddel
Tilde
Trema
Ligatur


== Referanser ==
Pascal (enhet)

Pascal er en avledet SI-enhet for måling av trykk.
Symbolet for pascal er Pa.
Det tilsvarer en newton per kvadratmeter (N / m2).
Enheten er oppkalt etter Blaise Pascal, en fransk matematiker, fysiker og filosof.
Siden 1 Pa er et lite trykk så bruker man ofte heller:

hektopascal (hPa), 1 hPa = 100 Pa = 1 millibar, brukes særlig innen meteorologi
kilopascal (kPa), 1 kPa = 1000 Pa
megapascal (MPa), 1 MPa = 1 000 000 Pa, brukes særlig for å angi elastisitetsmodul, fasthet og spenning i materialer. I denne sammenhengen brukes ofte forholdet 1 MPa = 1 N / mm2Pascal er også måleenheten for lydtrykk i akustikken. Her beskriver lydtrykket hurtige endringer i det absolutte, statiske, lufttrykket. Disse hurtige endringene danner lyd. Betraktningen er også gyldig i andre gasser og i væsker.


== Eksempler på forskjellige verdier (tilnærmet) ==
1MPa = 1N/mm²


== Sammenligning med andre trykkenheter ==
*avrundet

Det er nyttig å vite at: 1 hPa = 1 millibar 
f.eks. er standard atmosfæretrykk 1013,25 hPa = 1013,25 mbar.


== Praktisk bruk av pascal vs. bar ==
Innen teknikkområder som pneumatikk og hydraulikk er måleenheter for trykk en sentral del i terminologien. Nesten uten unntak brukes måleenheten bar i praksis, og det er en hensiktsmessig og godt innarbeidd trykkangivelse i nesten alle sammenhenger.
Det finnes imidlertid mange gode grunner til å gå over til å standardisere på bruk av MPa (ekvalient med N/mm²). En av grunnene er å enklere kunne sammenholde spenninger, strekk og trykk i metalliske materialer, og trykk i væsker og gasser. Ved tekniske beregninger slipper man dermed å holde rede på dekadiske omregningfaktorer.
Årsaken til at bar i sin tid fikk feste seg som trykkenhet var at den tallmessig var svært lik den gamle tekniske enheten kilopond per kvadratcentimeter (kp/cm²).


== Andre bruksområder ==
I bildekk har det blitt vanlig å måle lufttrykket i kilopascal (kPa), mens på eldre bildekk måles lufttrykket vanligvis enten i bar eller pund per kvadrattomme (psi).


== Eksterne lenker ==
Conversion Calculator for Units of PRESSURE & STRESS